
Vă înaintăm, alăturat, Raportul Comun asupra propunerii legislative privind modificarea Legii nr.70/1991 privind alegerile locale, republicată, cu modificările şi completările ulterioare, trimis Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi pentru dezbatere şi avizare în fond, cu adresa nr.503 din 18 noiembrie 2002. 

PRESEDINTE,





PREŞEDINTE, 


IOAN OLTEAN


    
Prof.univ.dr. ION NEAGU

RAPORT COMUN 

asupra propunerii legislative privind modificarea Legii nr.70/1991 privind alegerile locale, republicată, cu modificările şi completările ulterioare


1. Cu adresa nr.503 din 18 noiembrie 2002, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au fost sesizate în vederea dezbaterii şi avizării în fond, cu propunerea legislativă privind modificarea Legii nr.70/1991 privind alegerile locale, republicată, cu modificările şi completările ulterioare.



La întocmirea Raportului Comun s-au avut în vedere: 

· avizul Comisiei pentru drepturile omului, culte şi probleme minorităţilor naţionale nr.25/685 din 27.11.2002.

· avizul Consiliului Legislativ nr.1429 din 11.11.2002.



Propunerea legislativă a fost dezbătută şi avizată în fond, în procedură obişnuită, în şedinţa din 9 aprilie 2003. 



Prezenta iniţiativă legislativă reglementează modificarea Legii nr.70/1991 privind alegerile locale, în sensul alegerii viceprimarilor, precum şi a preşedinţilor şi vicepreşedinţilor consiliilor judeţene prin votul universal, egal, direct, secret şi liber exprimat al cetăţenilor, aşa cum sunt aleşi consilierii judeţeni, consilierii locali şi primarii.



Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi propun Plenului Camerei Deputaţilor respingerea propunerii legislative pentru următoarele motive:



- proiectul de lege de modificare a Constituţiei, ce urmează a fi dezbătut de Parlament, cuprinde prevederi referitoare la alegerile locale, astfel că modificarea Legii nr.70/1991 va putea fi pusă în discuţie numai după modificarea legii fundamentale.



- Problematica alegerilor locale este deosebit de complexă, necesitând elaborarea unui cod electoral în care să fie sistematizată întreaga legislaţie în materie, în scopul adoptării unor soluţii unitare în acest domeniu. 



Sub acest aspect este de menţionat că prin exercitarea iniţiativei  legislative de către cetăţeni a fost elaborat în anul 2002 un proiect al Codului electoral, ce urmează, de asemenea, a fi supus dezbaterilor parlamentare.



2. Prin obiectul de reglementare şi conţinutul său, propunerea legislativă face parte din categoria legilor organice, potrivit prevederilor art.72 alin.(3) lit.a) din Constituţie.



3. La dezbaterea propunerii legislative a participat ca invitat, în conformitate cu prevederile art.51 din Regulamentul Camerei Deputaţilor domnul Ionel Fleşariu – secretar de stat în Ministerul Administraţiei Publice. 



4. La lucrările Comisiei au fost prezenţi 20 deputaţi, din totalul de 26 membri ai Comisiei pentru administraţie publică, amenajarea teritoriului şi echilibru ecologic şi 21 deputaţi din totalul de 25 membri ai Comisiei juridice, de disciplină şi imunităţi.



Raportul Comun a fost adoptat cu 39 voturi pentru şi 2 abţineri.

PREŞEDINTE,




PREŞEDINTE, 

IOAN OLTEAN



Prof.univ.dr. ION NEAGU

SECRETAR,




SECRETAR,

ION FLORESCU



CARMEN DUMITRIU

Expert parlamentar:








Consilier:

Stelian Androne








dr. Nicolae Voiculescu 

